12/06/2014 | Administración LocalMunicipal
Bergondo
Urbanismo
Edicto

Intentada a notificación do expediente de aprobación definitiva da delimitación do polígono de uso industrial no lugar de Obra de Paño, parroquia de Lubre, mediante correo certificado e non podendo ser entregada, segundo dispón o artigo 59.5 da Lei 30/1992, de 26 de novembro de Réxime Xurídico das Administracións e do Procedemento Administrativo Común, procédese a súa práctica mediante o anuncio no Boletín Oficial da Provincia e no taboleiro de Edictos do Concello, o que se fai público para coñecemento dos interesados, que seguidamente se relaciónan, a quen debe servir de notificación, informándolles do seguinte: - SEICAS 2007 S. L., representada por Juan Edgar Berrio Ochoa Stagg. - Herdeiros de Josefa e Miriam Teresa Beatriz Gema Foraste Sarañana NOTIFICACIÓN NOTIFÍCASE, o Decreto núm.453/2014, de data 12 de maio de 2014, do seguinte teor literal: DECRETO DE ALCALDÍA Asunto: Aprobación DEFINITIVA da delimitación do polígono de uso industrial, no lugar de Obra de Paño, Casagrande, Bergondo, proposta por INVERTIA MATEOS HOLDING S. L. Por Resolución de Alcaldía Núm.686/2013 de 8 de agosto de 2013, foi aprobada inicialmente a delimitación poligonal proposta por INVERTIA MATEOS HOLDING S. L., representada por D. Alfonso Mateos Guiliarde, segundo o proxecto de “Delimitación del Polígono Industrial de Obras de Paño-casagrande, Concello de Bergondo”, redactado polo arquitecto don Enrique Victor Macancela Piccolo visado polo COAG o 03/10/2012. Así mesmo, dito expediente foi exposto ó público durante o prazo de vinte días, mediante anuncios publicados no (B. O. P.) Boletín Oficial da Provincia, no diario La Voz de Galicia e no Taboeiro de Edictos deste Concello, segundo informe que consta no expediente. Igualmente foron notificados os propietarios dos terreos afectados, así como os propietarios das fincas colindantes. O 11 de setembro de 2013, (RXE nº 7611) dentro do período de información pública, os concelleiros non adscritos do Concello de Bergondo, en representación de ANOVA IRMANDADE NACIONALISTA, presentaron alegacions. Visto o informe emitido polo arquitecto municipal en data 10 de outubro de 2013 que literalmente di: “l.-A delimitación dun polígono de solo urbano non consolidado en terreos que pola súa situación fáctica son rústicos é unha reclasificación ilegal, que pretende a ocupación edificatoria de ata as 2/3 partes dunha superficie que é solo rústico e que, como tal, carece de aproveitamento urbanístico de uso industrial. - O primeiro é precisar que non existe reclasificación (existen catro clases de solo, urbano, de núcleo rural, urbanizable e rústico), xa que o actual planeamento municipal en vigor, as Normas Subsidiarias de Planeamento do Concello de Bergondo (en adiante NSPB), aprobadas definitivamente no pleno dó 28.10.1992, ó abeiro da Lei 11/1985, de adaptación da do solo a Galicia, LASGA; (baseada no RD 1376/1976, Texto refundido sobre a lei de réxime do solo e ordenación urbana), e o Real Decreto Lexislativo 1/1992, de 26 de xuño, polo que se aproba o Texto Refundido da Lei sobre o Réxime do Solo e Ordenación Urbana, TRLS92, e publicadas as súas ordenanzas no BOP nº 2 do 04 de xaneiro de 1993; xa clasifica como solo urbano industrial eses terreos.(Plano 01-A de Clasificación del solo do Térmo Municipal a escala 1/5000). Coma di a Disposición transitoria primeira, da Lei 9/2002, do 30 de decembro, de ordenación urbanística e protección do medio rural de Galicia, en adiante LOUGa, “Réxime de aplicación ós municipios con planeamento non-adaptado.” 1. Os plans de ordenación aprobados definitivamente con anterioridade á entrada en vigor desta lei conservarán a súa vixencia ata a súa revisión ou adaptación ós preceptos desta lei, consonte as seguintes regras: a) Ó solo urbano dos municipios con plan xeral de ordenación municipal aprobado ao amparo da lei 1/1997, do solo de Galicia, aplicaráselle o disposto nesta lei para o solo urbano, sen prexuízo de respecta-la ordenación establecida no planeamento en vigor. b) Ó solo urbano dos municipios con planeamento xeral non-adaptado á Lei 1/1997, do solo de Galicia, que reúna as condicións establecidas no artigo 12. a) desta lei, aplicaráselle o disposto nesta para o solo urbano consolidado, sen prexuízo de respectar a ordenación establecida no planeamento vixente. c) Ao resto do solo urbano e, en todo caso, ao incluído en polígonos, unidades de execución ou de actuación dos municipios con planeamento non adaptado á Lei 1/1997, do solo de Galicia, aplicaráselles o disposto por esta lei para o solo urbano non consolidado e poderá executarse de acordo coa ordenación establecida polo planeamento vixente no prazo de tres anos a partir da entrada en vigor da Lei 9/2002, de ordenación urbanística e protección do medio rural de Galicia. Transcorrido este prazo sen que fose aprobado definitivamente o instrumento de equidistribución, serán de aplicación os límites de edificabilidade establecidos por esta lei para o solo urbano non consolidado, sendo o ámbito de referencia para a aplicación desta limitación o polígono ou unidade de execución ou de actuación. No caso de que os terreos non estean incluídos en polígonos e merezan a condición de solo urbano non consolidado segundo esta lei, deberá procederse á delimitación do polígono segundo o procedemento establecido polo artigo 117. Polo tanto, coma a normativa municipal, é anterior a Lei 1/1997, do Solo de Galicia, somentes podemos comprobar si eses terreos teñen as condicións do artigo 12. a da LOUGa ou non. Artigo 12. a) da LOUGa, Solo urbano consolidado, integrado polos soares así como polas parcelas que, polo seu grao de urbanización efectiva e asumida polo planeamento urbanístico, poidan adquiri-la condición de soar mediante obras accesorias e de escasa entidade que poden executarse simultaneamente coas de edificación ou construción. Artigo 16.1 da Louga. Terán a condición de soar as superficies de solo urbano legalmente divididas e aptas para a edificación que, en todo caso, conten con acceso por vía pública pavimentada e servicios urbanos de abastecemento de auga potable, evacuación de augas residuais á rede de saneamento, subministración de enerxía eléctrica, iluminación pública, en condicións de caudal e potencia adecuadas para os usos permitidos. Se existira planeamento, ademais do anterior deberán estar urbanizadas de acordo coas aliñacións, rasantes e normas técnicas establecidas por este. Neste caso non existe evacuación de augas residuais á rede de saneamento polo coma se informóu no seu intre se ten que calificar coma non consolidado, e coma dí a D. Tª.1ª da Louga No caso de que os terreos non estean incluídos en polígonos e merezan a condición de solo urbano non consolidado segundo esta lei, deberá procederse á delimitación do polígono segundo o procedemento establecido polo artigo 117.2.- Indica que “ En consecuencia, unicamente se os terreos merecesen a condición de solo urbano non consolidado é cando se pode ría delimitar un polígono, pero isto é ilegal cando, como é o caso, os terreos nin forman parte da malla urbana, e carecen de servizos urbanísticos sufucentes e do grado de urbanización esixida para poder clasificados como solo urbano. E o feito de que os terreoss estivesen clasificados como urbanos nas Normas de 1992 é irrelevante, dado que só se pode delimitar un pólígono en terreos que agora, na actualidade, e de acordo coa normativa vixente, merezan ser clasificados como urbanos. Os terreos non poden ser clasificados como solo urbano (aínda dentro da categoría de non consolidado) porque non é solo urbano.0 Parte xa foi contestado no punto anterior, e polo artigo 53 da LOUGa, coma determinacións de vcarácter xeral do planeamento de ordenación municipal está a b) Clasificación do solo de todo o termo municipal en todos ou nalgún dos distintos tipos e categorías establecidos nesta lei. Polo tanto sí e relevante, realmente é o único instrumento que se ten para distinguir as diferentes clasificacións do termo municipal, adaptadas no seu réxime a Disposición transitoria primeira da LOUGa.3.-Na proposta de aprobación de PXOM presentada en Pleno no ano 2010 este solo clasificouse como rústico, congruentemente coas características que presenta actualmente dito solo. O documento indicado non foi aprobado inicialmente polo concello, polo que non pode terse en consideración.4.-A delimitación deste ámbito como industrial condiciona o planeamento urbanístico futuro no Concello de Bergondo, e non en base a criterios racionais na procura do interese xeral, senón sobre a base de intereses particulares. Toda actuación baseada na normativa en vigor condiciona o planeamento futuro. Polo que este técnico, non observa razoamentos técnicos para acepta-la alegación presentada.” Visto o contido do informe xuridico de data 10 de xaneiro de 2014, que no seu punto I relativo as alegacions presentadas establece literalmente que “I.- Sobre as alegacións presentadas polos Concelleiros non adscritos do Concello de Bergondo, en representación de ANOVA IRMANDADE NACIONALISTA, as cales, sucintamente consideradas son as seguintes: “Que a delimitación dun polígono de solo urbano non consolidado e una reclasificación ilegal, por ser os terreos, pola súa situación fáctica solo rústico sen aproveitamento urbanístico industrial. Que non compre a aplicación do artigo 117 da LOUGA por non merecer os terreos a condición de solo urbano. Que resulta irrelevante que nas normas subsidiarias de 1992 estiveran clasificados coma urbanos. Que na proposta de aprobación do PXOM presentada o Pleno no ano 2010 clasificábanse coma solo rústico Que a delimitación deste ámbito coma solo industrial condiciona o planeamento urbanístico futuro en base a intereses particulares“. A Normas Subsidiarias de Bergondo, foron aprobadas definitivamente pola Comisión Provincial de Urbanismo en data 28/10/1992 (BOE nº 2 de 04/01/1993), polo que redactáronse ao amparo da Lei 11/1985, Lei de adaptación do solo a Galicia. (en diante LASGA). A normativa vixente na actualidade, Lei 9/2002, conten na súa disposición transitoria primeira, o réxime de aplicación ós municipios con planeamento non adaptado, norma, que, polo seu caracter superior, debe ser acatado de xeito imperativo. Polo tanto, para analizar a alegación de ANOVA, varias premisas deben ser tidas en consideración.1.- As Normas Subsidiarias (normativa de planeamento en vigor, en tanto en canto non se contradiga coa Lei 9/2002) contemplan tres clase de solo, solo urbano, solo urbanizable e solo non urbanizable (artigo 19 da NNSS). 2.-No plano 01-A, denominado “ Clasificación do solo do Termo municipal”, se recolle, entre outras, a bolsa de solo que agora nos ocupa. Consonte a lenda obrarte no propio plano, e a trama coa que se grafía, clasifícase coma solo urbano industrial.3.- O artigo 11 da Lei 9/2002 define o concepto de solo urbano. O artigo 12, dedica o seu apartado a) a categoría de solo urbano consolidado, e ó apartado b) a categoría de solo urbano non consolidado. A disposición transitoria primeira letra c) regula o tratamento legal que debe conferirse o solo urbano contido nos planeamento non adaptados a Lei 1/1197, como é o caso de Bergondo. Resulta fundamental verificar, se a bolsa de solo cumpre ou non ós requisitos sinalados no artigo 12 a) para o solo urbano consolidado, a saber: que este dentro da malla urbana, que conte cunha urbanización efectiva e asumida polo planeamento, e que poidan adquirir a condición de solar, mediante a realización de obras accesorias e de escasa entidade que poidan executarse simultaneamente coas de edificación ou construcción. No informe do arquitecto municipal de data 21 de decembro de 2011, evacuado na tramitación do procedemento, recóllese expresamente que “estas fincas non reúnen as condicións indicadas no artigo 12. a da Lei 9/2002, de ordenación urbanística e protección do medio rural de Galicia, en adíante LOUGA, para ser consideradas coma urbanas (falta o servizo de saneamento e a rede de auga potable non ten caudal suficiente “ E reitera o mesmo, no seu informe de data 10 de outubro de 2013, “ Neste caso non existe evacuación de augas residuais á rede de saneamento polo que coma se informou no seu intre se ten que calificar coma non consolidado”. En consonancia con contido do informe técnico transcrito, o réxime aplicable, ó carecer de servizos, é o do solo urbano non consolidado.4.-En consecuencia, é obrigado a aplicación da disposición transitoria primeira letra c) da Lei 9/2002. “c) O resto do Solo urbano (é dicir, aquel que non cumpra os requisitos do artigo 12a) e en todo caso, o incluído en polígonos, unidades de execución ou de actuación dos municipios con planeamento non adaptado a Lei 1/1997, do solo de Galicia, se aplicará o disposto pola presente lei para ó solo urbano non consolidado e poderá executarse de acordo coa ordenación establecida por el planeamento vixente no prazo de tres años a partir da entrada en vigor da Lei 9/2002, de ordenación urbanística e protección do medio rural de Galicia. Transcorrido este prazo sen que haxa sido aprobado definitivamente o instrumento de equidistribución, serán de aplicación os límites de edificabilidade establecidos pola presente lei para o solo urbano non consolidado, sendo o ámbito de referencia para a aplicación desta limitación o polígono o unidade de execución ou de actuación. No caso de que os terreos non estean incluídos en polígonos e merezan a condición de solo urbano non consolidado, segundo esta Lei, deberá procederse á delimitación del polígono consonte o procedemento establecido polo artigo 117”. O artigo 92 da Lei 9/2002 establece a vixencia indefinida dos plans de ordenación, sen prexuízo da súa modificación e revisión, cuestión aplicable, por analoxía as Normas Subsidiarias. En termos similares, a disposición transitoria primeira “Os Plans de ordenación aprobados definitivamente con anterioridade á entrada en vigor desta Lei, conservaran a súa vixencia ata a súa revisión ou adaptación ós preceptos desta Lei” Non cabe, dende o punto de vista da estricta legalidade, aplicar o réxime de solo rústico o ámbito delimitado polas normas coma solo industrial de Obra de Paño, xa que implicaría unha vulneración do contido da disposición transitoria primeira letra f) da LOUGA, que dispón a aplicación do réxime xurídico do solo rústico, con caracter exclusivo, o solo clasificado polo planeamento (non adaptado) coma non urbanizable ou rústico propiamente dito. Non pode terse en conta, que na proposta do PXOM, presentada o Pleno no ano 2010, dita bolsa de solo se clasificase coma solo rústico, xa que a meritada proposta non foi aprobada, polo que non cabe invocar a executividade dun planeamento inexistente. Conclusión: Aplicar de xeito directo e automático, a normativa referente ó solo rústico, a unha bolsa de solo, clasificado polas vixentes Normas Subsidiarias de Planeamento coma solo urbano industrial, vulneraria a normativa de aplicación, sendo nulo de pleno dereito, xa que suporía modificar a clasificación do solo. Unicamente, mediante o procedemento de aprobación dun futuro PXOM ou ben mediante a modificación puntual das vixentes Normas Subsidiarias, procedería cambiar a clasificación e cualificación do solo.” Cosonte co disposto no artigo 89.5 da Lei 30/1992, e, en uso das facultades previstas no artigo 21.1. j da Lei 7/85, de 2 de abril, Reguladora das Bases do Réxime Local, polo presente RESOLVO Primeiro.- Desestimar as alegacións presentadas polos concelleiros non adscritos do Concello de Bergondo, en representación de A NOVA IRMANDADE NACIONALISTA, contra a aprobación inicial da delimitación do Polígono Industrial no Lugar de Obra de Paño, Casagrande, Bergondo, producido por Decreto de Alcaldía nº 686/2013 do 8 de agosto de 2014, polas consideracións verquidas no corpo da presente resolucion. Segundo.- Aprobar DEFINITIVAMENTE a delimitación poligonal proposta por don El Houcein Peace Guevara en nome e representación da entidade INVERTIA MATEOS HOLDING S. L segundo o proxecto de “Delimitación del Polígono Industrial de Obra de Paño-casagrande, Concello de Bergondo”, redactado polo arquitecto don Enrique Victor Macancela Piccolo visado polo COAG o 03/10/2012. Terceiro.- Publica-lo presente acordo no B. O. P. co fin de dar cumprimento ó artigo 38. d, do RD 3288/1978, Regulamento de xestión urbanística. Cuarto.- Comunicar o presente decreto a tódolos propietarios dos terreos afectados, así como os propietarios das fincas colindantes, e os interesados que presentaron alegacións. Quinto.- Contra o presente acordo, que pon fín a vía administrativa, poderá interpoñer recurso Contencioso-Administrativo diante do Xulgado ou Sala do Contencioso-Administrativo do Tribunal Superior de Xustiza de Galicia; de conformidade cos arts.8, 9 e 10 da Lei 29/1998, do 13 de xullo, reguladora da Xurisdicción Contencioso-Administrativa no prazo de DOUS MESES a contar do día seguinte ó da publicación do presente acordo. Previa e potestativamente, poderase interpoñer recurso de reposición, ante o organo que dictou o acordo, de conformidade co art.116 da Lei 30/92, no prazo de UN MES, a contar do día seguinte ó da devandita publicación. Tamén se poderá interpoñer o recurso extraordinario de revisión, cando concorra algunha das circunstancias previstas no art.118 da Lei 30/92, do 26 de Novembro, pola que se aproba o Réxime Xurídico das Administracións Públicas e o Procedemento Administrativo Común, nos prazos establecidos no apartado 2 do mesmo art.118. Todo isto, sen prexuízo do dereito dos interesados a formular a solicitude e a instancia a que se refiren os arts.102.1) e 105.2) da devandita Lei. Bergondo, 3 de xuño de 2014 A alcaldesa Alejandra Pérez Máquez